6.9.2022
SL
Uradni list Evropske unije
C 342/173 četrtek 17. februarja 2022
Misije in operacije SVOP v letu 2020 – ocena in priporočila
8. opozarja, da Unija trenutno izvaja 11 civilnih misij ter 7 vojaških misij in operacij; opozarja, da imajo med njimi le tri operacije izvršilna pooblastila: operacija pomorskih sil pod vodstvom Evropske unije (EUNAVFOR) v Somaliji ATALANTA, operacija EUNAVFOR v Sredozemlju IRINI (EUNAVFOR MED IRINI) in vojaška operacija EU v Bosni in Hercegovini (EUFOR ALTHEA); poudarja splošno zavezo EU v Sahelu in na Afriškem rogu prek šestih civilnih (misija EU za krepitev zmogljivosti v Maliju (EUCAP Sahel Mali), EUCAP Sahel Niger, EUCAP Somalia) in šestih vojaških misij (misija EU za usposabljanje v Maliju (EUTM Mali), EUTM Somalia, EUNAVFOR ATALANTA, EUNAVFOR MED IRINI); ugotavlja, da te misije in operacije še ne izkoriščajo svojega celotnega potenciala, nanje pa je vplivala tudi pandemija covida-19, kar je poseglo v njihovo dejavnost in zaradi česar je bila njihova učinkovitost omejena; predlaga, naj se proračun, načrtovanje in oprema misij in operacij EU v okviru SVOP ocenijo glede na izkušnje, pridobljene med pandemijo covida-19, in zato razmišlja o pregledu rezultatov in morebitni prilagoditvi njihovega mandata v okviru standardnega strateškega pregleda misij;
9. poudarja, kako pomembne so za Unijo trajna stabilnost, varnost ljudi in blaginja v njenem sosedstvu; ugotavlja, da so vojaške misije SVOP zdaj skoraj izključno osredotočene na usposabljanje oboroženih sil (EUTM), brez izvršilne razsežnosti in z omejeno podporo; meni, da bi bilo treba njihov mandat okrepiti, ne da bi to vplivalo na neizvršilno razsežnost teh misij, pri tem pa poudariti mentorstvo, da bi lahko evropski svetovalci na terenu čim natančneje preverili, ali so bili programi usposabljanja pravilno izvedeni in ali so v skladu z operativnimi potrebami lokalnih oboroženih sil;
10. poudarja, da bi morala dobava orožja pod okriljem evropskega mirovnega instrumenta v celoti spoštovati skupno stališče EU o izvozu orožja, mednarodno pravo o človekovih pravicah in humanitarno pravo ter vključevati učinkovite določbe o preglednosti;
11. obžaluje dejanja vodij državnega udara v Maliju; je globoko zaskrbljen zaradi nezadostne prisotnosti osnovnih državnih služb v Maliju in v Sahelu na splošno; izraža globoko zaskrbljenost zaradi slabšanja varnosti v regiji; je globoko zaskrbljen zaradi poročil generalnega sekretarja OZN, v katerih so navedene resne pretekle in stalne kršitve človekovih pravic ter hude kršitve mednarodnega humanitarnega prava, vključno z domnevnimi vojnimi zločini, ki so jih zagrešile oborožene skupine, vključno s terorističnimi skupinami, malijskimi oboroženimi silami in drugimi oboroženimi silami skupine G5 Sahel; globoko obžaluje nekaznovanost v zvezi s tem in poudarja, da ti zločini spodkopavajo tudi evropska in mednarodna prizadevanja za vzpostavitev stabilnega in varnega okolja ter boj proti oboroženim skupinam in teroristom; poudarja vse večjo vključenost sovražnih akterjev v regiji, ki je bistvenega pomena za našo varnost, kar bi lahko ogrozilo skupni cilj EU in Malija, tj. varnost ljudi, mir, stabilnost in trajnostni razvoj v državi, kjer so drugi akterji, ki nimajo nujno enakih etičnih načel kot EU in njene države članice, pripravljeni zapolniti vrzeli v zmogljivostih brez spoštovanja mednarodnih standardov pravne države ali vojnega prava; izraža globoko zaskrbljenost zaradi vse večjega vpliva tujih zasebnih vojaških podjetij in morebitnih načrtov malijske vlade za začetek sodelovanja z zasebnim ruskim vojaškim podjetjem Wagner Group, zastopnikom Kremlja, pri usposabljanju svojih oboroženih sil; poudarja, da takšno sodelovanje ni združljivo z varnostnim in obrambnim sodelovanjem z EU, zlasti EUTM Mali, zato bi morala EU ponovno oceniti svoje delovanje v Maliju; poziva sedanje malijske oblasti, naj ne sklepajo pogodb s podjetjem Wagner Group in njegovemu osebju ne dovolijo vstopa na malijsko ozemlje; na splošno poudarja, da je treba pozorno spremljati ukrepe zasebnih varnostnih in vojaških podjetij, ki povečujejo svoj svetovni odtis na ranljivih območjih, vključno z Afriko, Latinsko Ameriko in Vzhodno Evropo, ter opozarja, da je treba Parlament redno obveščati o tej zadevi;
12. je seznanjen z napovedjo preoblikovanja francoskega vojaškega delovanja v Sahelu v sodelovanju in posvetovanju z našimi mednarodnimi in afriškimi partnerji; poudarja, da bi moral ta postopek potekati v tesnem sodelovanju z vsemi mednarodnimi partnerji, zlasti evropskimi, ki so prisotni v Sahelu; pozdravlja nenehna prizadevanja EU in držav članic za stabilizacijo držav skupine G5 Sahel, zlasti s podporo za skupne sile držav Sahela G5, krepitvijo misij EU v okviru SVOP in vse večjo udeležbo oboroženih sil evropskih držav članic v projektni skupini Takuba;
13. pozdravlja prilagoditev novih, razširjenih pooblastil misije EUTM Mali; poziva h krepitvi strukturnega sodelovanja in podpore oboroženim silam brez izvršilnih pooblastil ter k pospešitvi procesa regionalizacije, ki misiji omogoča zagotavljanje vojaške pomoči oboroženim silam držav G5, zlasti Burkini Faso in Nigru, kar bo vplivalo na mednarodne, evropske in afriške partnerje; poudarja možnosti, ki jih odpira evropski mirovni instrument v zvezi z dobavo opreme,